Obert el termini per a sol·licitar les beques municipals per a l'alumnat del Conservatori de Música Joaquín Rodrigo
27 de febrer 2017

![](/media/jm4et4lr/27jhg_1729c1.jpg)  
  
La regidoria d’Educació ha publicat la convocatòria per a la concessió de beques per a l'alumnat del Conservatori Professional de Música Joaquín Rodrigo de Sagunt. El termini per presentar les sol·licituds comença hui, dilluns 27 de febrer, i finalitzarà el dilluns 27 de març. Com a novetat, enguany es tindrà en compte la renda de la unitat familiar, així com els expedients acadèmics del curs anterior de l'alumnat ja matriculat, o de la prova d'accés, per a l'alumnat nou. Els conceptes a becar són les taxes corresponents a la matrícula i la mensualitat.  
  
El regidor d'Educació, José Manuel Tarazona, ha declarat que estes novetats tenen com a finalitat “garantir que tots els estudiants puguen tindre accés a l'estudi i a la no discriminació per motius econòmics així com potenciar l'esforç per millorar el rendiment acadèmic”.  
  
La sol·licitud d'estes beques es realitzarà a través del registre general de l'Ajuntament i per tota la resta de mitjans assenyalats per la llei, per mitjà de la presentació dels impresos normalitzats per a la concessió de beques,  acompanyada de la documentació complementària que es requereix, com és el llibre de família o qualsevol altra documentació que justifique la unitat familiar, així com l'última declaració de la renda efectuada.  
  
Tota la informació sobre estes beques està disponible a través del telèfon 96 265 58 58 així com en la web de l'Ajuntament:  

[https://sede.sagunto.es/es-es/Paginas/subvenciones.aspx](https://sede.sagunto.es/es-es/Paginas/subvenciones.aspx)

*   [](http://www.facebook.com/sharer.php?u=https://aytosagunto.es/va/actualitat/obert-el-termini-per-a-sol-licitar-les-beques-municipals-per-a-l-alumnat-del-conservatori-de-música-joaquín-rodrigo/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-per-a-sol-licitar-les-beques-municipals-per-a-l-alumnat-del-conservatori-de-música-joaquín-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-per-a-sol-licitar-les-beques-municipals-per-a-l-alumnat-del-conservatori-de-música-joaquín-rodrigo/ "Linked In")
*   [](mailto:?body=https://aytosagunto.es/va/actualitat/obert-el-termini-per-a-sol-licitar-les-beques-municipals-per-a-l-alumnat-del-conservatori-de-música-joaquín-rodrigo/)